ডিআরএস আবেদন নিয়ে স্টিভ স্মিথ’কে বিদ্রুপ করলেন আর. অশ্বিনও। বলেছেন, ‘‘স্মিথ পিছন দিকে ফিরে ড্রেসিংরুমের দিকে তাকিয়ে জানতে চেয়েছিল ডিআরএস নেবে কি না। কেউ এটা লক্ষ্য করেনি। আমি এরকম কাজ শেষবার করেছিলাম অনূর্ধ্ব ১০ টুর্নামেন্টে! তখনও আমার কোচকে বলে দিতে হতো মাঠে কোথায় পয়েন্ট ফিল্ডার আর কভার ফিল্ডাররা দাঁড়ায়।’’
বিসিসিআই টিভিতে তীর্থ চেতেশ্বর পুজারার সঙ্গে কথোপকথনের সময় অশ্বিন আরও বলেছেন, ‘‘স্টিভ স্মিথের প্রতি আমার যথেষ্ট শ্রদ্ধা আছে। কিন্তু ওর এরকম আচরণ দেখে আমি সত্যিই বিস্মিত হয়েছিলাম।’’ প্রতিপক্ষের স্লেজিং নিয়েও অশ্বিনের মন্তব্য, ‘‘আমরা ব্যাট করার সময় অস্ট্রেলিয়ার ফিল্ডাররা অনেক কথা বলছিল। পরিস্থিতিও আমাদের পক্ষে ছিল না। আমিও ম্যাট রেনশ-এর উদ্দেশ্যে বলেছিলাম, তোমাদের জন্য স্যুপ আর মিষ্টি থাকবে। সেটা হওয়ায় আমি খুশি।’’